**Kulttuuritehdas Korjaamo** on yksityinen kulttuurikeskus, joka on toiminut Helsingin Taka-Töölössä vuodesta 2004. 

Korjaamo toimii entisissä raitiovaunuhalleissa Töölön raitiovaunuvarikon vieressä. Korjaamo harjoittaa eri alojen kulttuuritoimintaa sekä tilavuokrausta. Korjaamon tiloissa sijaitsee vakituisesti elokuvateatteri Korjaamo Kino ja kaksi ravintolaa sekä galleria Hippolyte Korjaamo. 

Raoul Grünstein perusti Korjaamon vuonna 2004 ja myi sen syksyllä 2020 Ratikka Group Oy:lle, jonka omistavat Livson Group Oy, Jaajo Linnonmaa, Antti Luusuaniemi, Wille Niinistö ja Kim Heiniö.

Korjaamon tilat ja toiminta
---------------------------

Korjaamon päätoimintaa ovat kulttuuritapahtumat, mutta sen tilat ja toiminta muodostavat myös luovan työyhteisön 

Korjaamon Vaunuhallin tiloissa toimii Ratikkamuseo, jonka näyttelyitä Helsingin kaupunginmuseo hallinnoi. Töölön kirjaston peruskorjauksen aikana (2014–2016) Korjaamossa oli myös pienoiskirjasto.

Suomalaisen työn liitto myönsi Korjaamo Groupille huhtikuussa 2012 yhteiskunnallisen yrityksen merkin. Korjaamo on ensimmäinen kulttuurialan yritys, jolle kyseinen merkki on myönnetty.

### Korjaamo Kino

Alkuvuodesta 2016 Korjaamolle avautui kaksisalinen elokuvateatteri Korjaamo Kino. Teatterissa esitetään niin uusia kuin vanhempiakin elokuvia sekä dokumentteja ja teemaelokuvia. Korjaamo on toiminut myös tapahtumien, kuten Rakkautta ja anarkiaa -elokuvafestivaalin esityspaikkana.

Korjaamo Kino kuuluu eurooppalaiseen Europa Cinemas -verkostoon. Jäsenyyden edellytyksenä on, että teatterin esitettämistä elokuvista merkittävä osa tulee olla eurooppalaisia ei-kansallisia tuotantoja. Muita verkostoon kuuluvia elokuvateattereita ovat Helsingissä Kino Engel, Maxim ja Orion sekä Espoossa Kino Tapiola, Lahdessa Kino Iiris, Tampereella Niagara ja Kuopiossa Kino Kuvakukko.

Lähteet
-------

1. ↑  Hippolyte - Hippolyte Korjaamon näyttelyt *Hippolyte*. Viitattu 9.11.2020.
2. ↑  Koskinen, Mika: Jaajo Linnonmaa ja neljä muuta ostivat Kulttuuritehdas Korjaamon *www.iltalehti.fi*.  8.10.2020. Viitattu 8.10.2020.
3. ↑  Tietoa Korjaamosta (Arkistoitu – Internet Archive)
4. ↑  Sarhimaa, Jutta: Kesäkino Engel avautuu jälleen perjantaina, uusittu Engel palvelee jo: Tällainen on Helsingin korttelikinojen kesätarjonta *Yle*.  27.6.2017. Viitattu 22.1.2021.
5. ↑  Korttelikinot – elokuvateatterit lähellä sinua *Ideal Helsinki*.  26.4.2019. Viitattu 22.1.2021.
6. ↑  Rissanen, Juha & Vesalainen, Suvi: Remontissa, tyhjillään, etsii uutta paikkaa - Katso miten Helsingin elokuvateatterikartta muuttuu *Yle*.  27.12.2016. Viitattu 22.1.2021.
7. ↑  Info *Korjaamo Kino*.  Arkistoitu 21.1.2021. Viitattu 22.1.2021.
8. ↑  Finnkino Maxim Europa Cinemas -verkoston jäseneksi *Filmikamari*.  10.2.2014. Viitattu 20.1.2021.
9. ↑  Cinema Orion liittyi eurooppalaiseen elokuvaan panostavien elokuvateattereiden Europa Cinemas -verkostoon *Luova Eurooppa*.  3.6.2020.  Arkistoitu 27.9.2020. Viitattu 20.1.2021.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Kulttuuritehdas Korjaamo**.
* Kulttuuritehdas Korjaamon kotisivut
* Korjaamo Kino (Arkistoitu – Internet Archive)

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Perustiedot Wikidatassa: Kulttuuritehdas Korjaamo (Q18346780)ohje |
| --- |
|  |
| esiintymä kohteesta | taidekeskus, elokuvateatteri |
|  |
| valtio | Suomi |
|  |
| sijaitsee hallinnollisessa yksikössä | Helsinki |
|  |
| sijainti | Taka-Töölö |
|  |
|  |

 |